[{"text_idx": "#000000", "text": "Mendialdeko azoka ibiltaria, igandean Latasan"}, {"text_idx": "#000001", "text": "Iaz abiatu zuten Mendialdeko Azoka Ibiltarien egitasmoa, Nafarroako Iparraldeko 11 Udalek Cederna Garalurrekin elkarlanean. Eskualdeko ekoizleak eta bertako produktuak bultzatzea asmo dute azokak. Igande honetan, Latasan (Imotz) izanen da, eta goiz osoan zehar hamaika ekimen antolatu dituzte."}, {"text_idx": "#000002", "text": "Hauek izanen dira igandean Latasako azokan parte hartuko duten ekoizle eta artisauak:"}, {"text_idx": "#000003", "text": "Imoztik: Arteta arditegia; Belar adobezko labeak; Ekollaondo ahuntz gazta eta arrautzak; Elejostetan muralismoa, liburuak eta ilustrazioak; Geroarte keramika eta egur-zizelkariak; Ipuinak&more liburuak, ilustrazioak eta artea; Plazaola gozotegia eta Zapatari zapatak."}, {"text_idx": "#000006", "text": "Azoka goizeko 10:30etatik 14:00etara izanen da, eta goizean zehar Geroarte mintegiko kideek keramika tailerra emanen dute. Gainera, Habelarte Baserritarren Elkartearen aurkezpena eta bertako produktuen zozketa ere eginen dute 12:30ean, eta eguerdian, Biltegian bazkaria izanen da, 25 euroren truke."}, {"text_idx": "#000007", "text": "Azokaz gain, beste bi ekimen ere izanen dira Latasan egun horretan: Nordic Walking irteera eta 'Portamundos' zirko eta antzerki ikuskizuna. Ekimenez betetako eguna izanen da igandekoa, beraz."}, {"text_idx": "#000008", "text": "'Portamundos', antzerkia eta zirkoa, Latasako azokan"}]